Մարսելո Սարաչի

Մարսելո Սարաչի (, ), ուրուգվայցի պրոֆեսիոնալ ֆուտբոլիստ։ Ներկայումս հանդես է գալիս ՌԲ Լայպցիգի և Ուրուգվայի ազգային հավաքականի կազմում։ Խաղում է ձախ պաշտպանի դիրքում։

Ակումբային կարիերա

Դանուբիո 
Սարաչին Դանուբիոյի ակադեմիայի սան է։ Իր պրոֆեսիոնալ դեբյուտը նշեց 2015 թվականի օգոստոսի 12-ին՝ Հարավամերիկյան գավաթի Ունիվերսիդադ Կաթոլիկայի դեմ խաղում։ Առաջին հանդիպումը Ուրուգվայի առաջնությունում անցկացրեց օգոստոսի 16-ին՝ փոխարինման մտնելով Խուվենտուդ Լաս Պյեդրասի դեմ խաղում։ Իր առաջին գոլը պրոֆեսիոնալ կարիերայում Սարաչին խփեց 2016 թվականի մայիսի 28-ին՝ Մոնտեվիդեո Ուոնդերերսի դեմ խաղում։ Հոկտեմբերի 29-ին նա հեռացվեց խաղադաշտից Բոստոն Ռիվերի դեմ խաղում՝ ստանալով երկրորդ դեղին քարտը հանդիպման ավելացված ժամանակում։ 2017 թվականի ապրիլի 30-ին Սարաչին գոլի և գոլային փոխանցման հեղինակ դարձավ Էլ Տանկե Սիսլեյի դեմ խաղում։ Օգոստոսի 20-ին՝ Մոնտեվիդեո Ուոնդերերսի դեմ խաղում ուրուգվայցին կրկին դարձավ գոլի և գոլային փոխանցման հեղինակ՝ օգնելով իր թիմին հաղթել 3-1 հաշվով։ Դանուբիոյի առաջին թիմի կազմում Սարաչին անցկացրեց 57 հանդիպում՝ դառնալով 3 գոլի և 8 գոլային փոխանցման հեղինակ։

Ռիվեր Փլեյթ 
2017 թվականի օգոստոսի 24-ին Սարաչին միացավ արգենտինական Ռիվեր Փլեյթին։ Իր դեբյուտը ակումբի կազմում նշեց սեպտեմբերի 10-ին՝ թիմի մեկնարկային կազմում խաղադաշտ դուրս գալով Բանֆիլդի դեմ խաղում։ Իր առաջին և միակ գոլը Ռիվեր Փլեյթի կազմում արգենտինացին խփեց հոկտեմբերի 19-ին՝ Արգենտինայի գավաթի Ատլանտայի դեմ խաղում։ Առաջին հանդիպումը Լիբերտադորեսի գավաթում անցկացրեց հոկտեմբերի 25-ին՝ խաղադաշտ դուրս գալով կիսաեզրափակչի Սան Մարտինի դեմ խաղում։ Ռիվեր Փլեյթի կազմում Սարաչին անցկացրեց 31 հանդիպում՝ դառնալով 1 գոլի և 2 գոլային փոխանցման հեղինակ։

ՌԲ Լայպցիգ 
2018 թվականի հունիսի 12-ին Սարաչին 5 տարվա պայմանագիր կնքեց ՌԲ Լայպցիգի հետ։ Իր դեբյուտը նշեց հուլիսի 26-ին՝ թիմի մեկնարկային կազմում խաղադաշտ դուրս գալով Եվրոպայի Լիգայի որակավորման երկրորդ փուլի Հեկենի դեմ խաղում։ Օգոստոսի 19-ին Սարաչին փոխարինեց Կոնրադ Լայմերին Գերմանիայի գավաթի Վիկտորիա Քյոլնի դեմ խաղում, ապա հեռացվեց այս հանդիպման 77-րդ րոպեին։ Առաջին հանդիպումը Բունդեսլիգայում ուրուգվայցին անցկացրեց օգոստոսի 26-ին՝ Բորուսիա Դորտմունդի դեմ խաղում։

Միջազգային կարիերա 
Սարաչին ներկայացրել է Ուրուգվայը մինչև 17 և մինչև 20 տարեկանների երիտասարդական հավաքականներում։ 2015 թվականին նա Մ20 հավաքականի կազմում մասնակցեց աշխարհի առաջնությանը, սակայն այստեղ խաղադաշտ դուրս եկավ միայն Մալիի դեմ խաղում։ 2017 թվականի ձմռանը Սարաչին մինչև 20 տարեկանների հավաքականի հետ հաղթեց Հարավային Ամերիկայի առաջնությանը՝ այստեղ անցկացնելով 6 հանդիպում։ 4 ամիս անց Սարաչին մասնակցեց նաև աշխարհի Մ20 առաջնությանը՝ տալով 1 գոլային փոխանցում անցկացրած 3 խաղերում։ Ուրուգվայը զբաղեցրեց 4-րդ հորիզոնականը մրցաշարում՝ 3-րդ տեղի համար հանդիպման հետխաղյա 11-մետրանոցների հարվածաշարում պարտվելով Իտալիային։

Ուրուգվայի ազգային հավաքական Սարաչին առաջին անգամ հրավիրվեց 2018 թվականի հոկտեմբերի 6-ին՝ Հարավային Կորեայի և Ճապոնիայի դեմ խաղերի համար։ Իր դեբյուտը ազգային հավաքականում նշեց հոկտեմբերի 12-ին՝ փոխարինելով Դիեգո Լաքսալտին Հարավային Կորեայի դեմ խաղում։ Առաջին հանդիպումը Ուրուգվայի մեկնարկային կազմում անցկացրեց հոկտեմբերի 16-ին՝ Ճապոնիայի դեմ ընկերական խաղում։

Կարիերայի վիճակագրություն

Ակումբային վիճակագրություն 
2018 թվականի դեկտեմբերի 17-ի դրությամբ

Միջազգային վիճակագրություն 
2018 թվականի դեկտեմբերի 17-ի դրությամբ

Նվաճումներ

Միջազգային 
Ուրուգվայ Մ20

 Հարավային Ամերիկայի Մ20 առաջնություն. 2017

Ծանոթագրություններ

Արտաքին հղումներ 

Սարաչիի պաշտոնական Ինստագրամի էջը
Սարաչին transfermarkt-ում
Սարաչին soccerbase.com-ում
Սարաչին WhoScored.com կայքում
Սարաչին ՌԲ Լայպցիգի պաշտոնական կայքում
Սարաչին ՈՒԵՖԱ-ի պաշտոնական կայքում
Սարաչին ՖԻՖԱ-ի պաշտոնական կայքում 

Ֆուտբոլի պաշտպաններ
Ուրուգվայցի ֆուտբոլիստներ
Ուրուգվայի հավաքականի ֆուտբոլիստներ
Դանուբիոյի ֆուտբոլիստներ
Ռիվեր Փլեյթի ֆուտբոլիստներ
ՌԲ Լայպցիգի ֆուտբոլիստներ
Բունդեսլիգայի ֆուտբոլիստներ
Ֆուտբոլի կիսապաշտպաններ